Úradný vestník L 091 , 31/03/2001 S. 0040 - 0041



Nariadenie Komisie (ES) 645/2001 z 30. marca 2001 o zatriedení určitého tovaru dokombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením 2559/2000 [2] a najmä na jeho článok 9, keďže: (1) Aby bolo zabezpečené jednotné uplatňovanie kombinovanej nomenklatúry, ktorá je prílohou spomenutého nariadenia, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) 2658/87 stanovilo všeobecné pravidlá interpretácie kombinovanej nomenklatúry. Tie pravidlá sa uplatňujú tiež na akúkoľvek inú nomenklatúru, ktorá z nej úplne alebo z časti vychádza, alebo ktorá k nej pridáva akékoľvek ďalšie triedenie a ktorá je ustanovená osobitnými ustanoveniami Spoločenstva so zámerom uplatňovania colných a iných opatrení, ktoré sa týkajú obchodu s tovarom. (3) Podľa spomenutých všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený v súlade s číselnými znakmi KN, uvedenými v stĺpci 2, na základe dôvodov stanovených v stĺpci 3. (4) Je vhodné, aby záväzné informácie o nomenklatúrnom zatriedení tovaru, vydané colnými orgánmi členských štátov, pokiaľ ide o zatriedenie tovarov v kombinovanej nomenklatúre, ktoré nespĺňajú ustanovenia tohto nariadenia, mohol držiteľ ďalej používať v súlade s ustanoveniami článku 12 odseku 6 nariadenia Rady (EHS) 2913/92 z 12. októbra 1992 ustanovujúceho Colný kódex spoločenstva [3], naposledy zmenené a doplnené nariadením Európskeho parlamentu a Rady (ES) 2700/2000 [4], počas obdobia troch mesiacov. (5) Opatrenia ustanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe je v kombinovanej nomenklatúre zatriedený podľa číselných znakov KN uvedených v stĺpci 2 tejto tabuľky. Článok 2 Záväznú informáciu o nomenklatúrnom zatriedení tovaru, vydanú colnými orgánmi členských štátov, ktorá nespĺňa ustanovenia tohto nariadenia, možno ďalej používať v súlade s ustanoveniami článku 12 odseku 6 nariadenia Rady (EHS) 2913/92 počas obdobia troch mesiacov. Článok 3 Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. marca 2001 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 293, 22.11.2000, s. 1. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Zatriedenie — číselný znak KN | Dôvody | (1) | (2) | (3) | Zmes enzýmov stabilizovaná na nositeľovi (pšeničná múka) obsahujúca 2500jednotiek xylanázy a 800 jednotiek proteázy na gram, vo forme granúl. Výrobok môže byť použitý, inter alia, ako prísada v krmive pre zvieratá (v pomere približne 1 ku 1000), aby sa zlepšila výživová efektívnosť krmiva tým, že je ľahšie stráviteľné | 35079090 | Zatriedenie sa určuje podľa ustanovení všeobecných pravidiel 1 a 6 na interpretáciu kombinovanej nomenklatúry a podľa znenia číselných znakov KN 3507, 350790 a 35079090 Výrobok sa zatrieďuje na základe aktívnych substancií, ktoré obsahuje. Enzýmové a proteínové substancie patriace do kapitoly 35 sú vylúčené z položky 23.09 (pozri vysvetľujúcu poznámku harmonizovaného systému k položke 23.09, výnimka h)) Nositeľ sa použije kvôli jeho vlastnostiam, ktoré mu umožňujú absorbovať podstatné množstvo enzýmov a stabilizovať ich pri vysokej teplote a nie kvôli jeho výživovým vlastnostiam. | --------------------------------------------------